એ જ રીતે રાજકોટના ડેપોમાં કામ કરતા ચૌહાણ પ્રતિક્ષા જે ર3 વર્ષના છે અને વિવાહીત છે. એમ.કોમ. સુધીનો અભ્યાસ કરેલ પ્રતિક્ષાબેન મુળ બાલાસિનૌર તાલુકાના જનોડ ગામના છે. તેમના પતિ હાલોલમાં એન્જીનીયર તરીકે ફરજ બજાવે છે. સફળતા મેળવવી હોય તો થોડોક ભોગ તો આપવો જ પડે એવું જણાવતા પ્રતિક્ષાબેન અન્ય મહિલા બસ કંડકટરના અનુભવો જણાવે છે કે કોઇ વિવાહીત હોય તો કોઇ પ્રેગ્નેન્ટ હોય કોઇને નાનુ બાળક હોય આમ છતા દરેક પરીસ્થિતિમાં મહિલા પોતાની ફરજ જવાબદારીપૂર્વક બજાવે છે. એ જ રીતે એમ.એ. થયેલ હેતલ જોષી સાડાચાર વર્ષથી આ ફિલ્ડમાં છે અને હાલ ભાવનગર રૂટ પર ફરજ બજાવે છે. પરીવારના સપોર્ટના કારણે તેઓ પોતાની કામગીરી સફળતાપૂર્વક બજાવે છે.